tomron87/hebrew-wikipedia-sentences-corpus huggingface dataset:
רובם חיים בביירות ובנפת מתן שמצפון לה, בנפות חאצביא וראשיא שבדרום מזרח המדינה, בנפת כורה שמדרום לטריפולי, ובנפת עכאר.
תחת הקונצנזוס של האמנה הלאומית מקובל כי לתפקידי סגן יו"ר הפרלמנט וסגן ראש הממשלה בלבנון מתמנים נוצרים יוונים-אורתודוקסים.
הכנסייה היוונית-אורתודוקסית של אנטיוכיה שייכת לכנסייה האורתודוקסית המזרחית, המורכבת מכמה כנסיות אוטוקפליות המאוחדות על ידי דוקטרינה משותפת ועל ידי השימוש בפולחן הביזנטי.
זהו הזרם הנוצרי השני בגודלו בלבנון.
מבחינה היסטורית, הכנסיות היווניות-אורתודוקסיות צמחו מארבע הפטריארכיות המזרחיות ( ירושלים, אנטיוכיה, אלכסנדריה וקונסטנטינופול) שהיו חלק מחמש הפטריארכיות הגדולות המקוריות (הפנטרכיה) שבאימפריה הרומית - הפטריארכיה החמישית הייתה ברומא.
הפיצול הסופי בין רומא לכנסיות המזרחיות, שהתנגדו לדעות ולטענות האפיפיורים של רומא, התרחש בשנת 1054. מאותה תקופה, למעט תקופת איחוד קצרה במאה החמש עשרה, הכנסיות המזרחיות המשיכו לדחות את טענותיה של הפטריארכיה של רומא (הכנסייה הקתולית) לעליונות האפיפיור על שאר הפטריארכים ודחו את רעיון האלטעות האפיפיורית.
מבחינה דוקטרינית, נקודת המחלוקת העיקרית בין הכנסיות המזרחיות והמערביות היא אופן האצלת רוח הקודש (פסוקית ומהבן), אך קיימים הבדלים בדוקטרינה גם בנושאים טקסיים ומשמעתיים.
בלבנון של ימינו, הנוצרים האורתודוקסים המזרחיים גרים בעיקר בערים, ומהווים חלק עיקרי ממעמד הסוחרים ובעלי המקצוע בביירות ובערים אחרות.
רבים מהם גרים בדרום-מזרח המדינה (מחוזות א-נבטיה ואל-בקעא) ובמחוז צפון לבנון, בסמוך לטריפולי.
הם משכילים מאוד ובקיאים היטב בתחום הפיננסים.
הכנסייה היוונית האורתודוקסית שימשה לעיתים קרובות כגשר בין הנוצרים הלבנונים ובין מדינות ערב.
לנוצרים היוונים-אורתודוקסים הלבנוניים יש קשר ארוך ומתמשך עם כנסיות אורתודוקסיות מזרחיות במדינות אירופה כמו יוון, קפריסין, רוסיה, אוקראינה, בולגריה, סרביה ורומניה.
מבחינה היסטורית, לכנסייה היוונית-אורתודוקסית בלבנון היו פחות קשרים עם מדינות המערב מאשר הכנסייה המרונית, אך יש לה קשרים חזקים לרוסיה ויוון.
ההערכה היא כי הנוצרים היוונים-אורתודוקסים הלבנוניים מהווים כ-8% מכלל אוכלוסיית לבנון.
הערכה זו כוללת את הקהילה הפלסטינית היוונית-אורתודוקסית בלבנון, שרבים מחבריה קיבלו אזרחות לבנונית.
הנוצרים היוונים-אורתודוקסים תומכים במגוון מפלגות וסיעות פוליטיות, כולל מפלגות לא סקטוריאליות כמו המפלגה הסורית הסוציאלית-לאומית, המפלגה הקומוניסטית הלבנונית ותנועת השמאל הדמוקרטית; וגם מפלגות נוצריות כמו הזרם הפטריוטי החופשי, תנועת מרדה, הכוחות הלבנוניים והפלנגות הנוצריות.
בלבנון, הנוצרים היוונים-אורתודוקסים נמצאים בביירות, דרום מזרח המדינה ( מחוזות א-נבטיה ואל-בקאע) ובמחוז צפון לבנון ליד טריפולי - נפת כורה, כמו כן גם בנפות עכאר, בתרון, מתן, עאליי, זחלה, מיניה-דאניה, חאצביא, בעבדא, מרג' עיון, טריפולי, ראשיא, גבל וזע'רתא.
ערים ועיירות בהן רוב האוכלוסייה הוא יווני-אורתודוקסי
אשרפייה, אמיון, בחמדון, מרג' עיון, דיר מימאס ועיירות רבות נוספות.
ערים ועיירות עם מיעוט יווני אורתודוקסי בולט
ראס ביירות (שכונה עשירה בביירות), טריפולי, שכא, בורג' חמוד, זחלה, חלבא, בתרון, עאליי, חאצביא ועיירות רבות נוספות.
אשרפייה נשלטה בעבר על ידי שבע משפחות נוצריות יווניות-אורתודוקסיות יווניות בולטות שהרכיבו את החברה הגבוהה של ביירות במשך מאות שנים: טראד, גדאי, פרניין, ארמן, בוסטרוס, סורסוק, פייאד וטואיני.
נוצרים יוונים אורתודוקסים לבנוניים ראויים לציון
נוצרים בארצות הברית הם העם הדבק בנצרות המתגורר בארצות הברית, ומהווה (לפי מחקרים) 65% מכלל האוכלוסייה בארצות הברית, כאשר הנצרות הפרוטסטנטית היא הזרם המוביל (כ-140 מיליון מאמינים).
לשם השוואה, היהדות והאסלאם מהוות כ-2% מאוכלוסיית ארצות הברית והאתאיזם מהווה 5%.
הנוצרים בארצות הברית הם (ברובם) במקור נוצרים אירופאיים.
הזרם הנוצרי המוביל לאחר הנצרות הפרוטסנטית, הוא הנצרות הקתולית, שלה מעל 75 מיליון מאמינים ברחבי ארצות הברית.
בעקבות כך, ארצות הברית היא המדינה שאוכלוסיותה מונה הכי הרבה נוצרים.
בשנת 1525, עלתה קבוצה מספרד לאמריקה, והקימה מלכות משנה באמריקה בשם "מלכות המשנה של ספרד החדשה" (שמספר שנים לאחר מכן התפלגה לשמונה ערים; סנטה פה, ניו מקסיקו, סן אנטוניו, טוסון, סן דייגו, לוס אנג'לס וסן פרנסיסקו).
במלכות המשנה הספרדית, הדת הרשמית הייתה נצרות קתולית, והשלטון הספרדי אף עודד ילידים אמריקאיים להמיר את דתם לנצרות.
בשנת 1611, אי אמריקאי בשם מנהטן נחקר על ידי חוקרי ארצות אירופאיים אדריאן בלוק והנדריק כריסטיאנסז.
המחקר הסתיים ב-1614, כאשר בלוק וכריסטיאנסז הכריזו על האי כראוי למחיה.
לאחר תכנון בן 10 שנים בהולנד, בשנת 1624, עלתה קבוצה נוצרית מהולנד למנהטן, ושם הם הקימו מושבה בשם "הולנד החדשה", אחד האירועים ההיסטוריים החשובים ביותר בתולדות ניו יורק.
ארבע שנים לאחר מכן, הם הקימו שם כנסייה פרוטסטנטית בשם "הכנסייה הרפורמית ההולנדית", ובכך הפכו את הנצרות הפרוטסטנטית לדת הרשמית של הולנד החדשה.
לאחר תכנון בן עשר שנים בשוודיה, שוודיה החליטה לחקות את המהלך וקבוצה נוצרית עלתה משוודיה לאמריקה, שם הקימה מושבה בשם "שוודיה החדשה", והקימו שם כנסייה נוצרית בשם "כנסיית שוודיה", ובכך הפכו את הנצרות לדת הרשמית במושבה.
ב 1664, כבשה הממלכה המאוחדת, את הולנד החדשה ושינתה, באופן לא רשמי, את שמה ל "יורק החדשה (ניו יורק)", על שם העיר יורק הבריטית.
הכיבוש הפך רשמי לאחר שבריטניה ניצחה במלחמה האנגלו-הולנדית השנייה.
גם אחר כך, הדת הרשמית באזור נשארה הנצרות.
במאה ה-18, החלה ההשתלטות האמריקאית על האזורים והקמת הפדרציה ארצות הברית, אך אף על כך, האזרחים האירופאיים המשיכו להתגורר באזור והיוו את רוב האוכלוסייה של הפדרציה, והדת הנוצרית נשארה הדת הרשמית, ואפילו הפכה לדת הרשמית של כל ארצות הברית.
מאז המאה ה-19, החלו הגעות רבות של מספר דתות אך במשך יותר מ-300 שנים, הנצרות עדיין מחזיקה בתואר הדת המובילה בארצות הברית.
כיום, הנוצרים המתגוררים בארצות הברית הם הצאצאים של הנוצרים האירופאיים שהיגרו לאמריקה מאירופה במאה ה-16.
נוצתאים (שם מדעי: Pennatulacea) היא סדרה של בעלי חיים צורבים בקבוצת אוקטוקורליה (Octocorallia), המורכבת מקולוניות של פוליפים הפועלים יחד לסינון חומרי מזון מן המים.
בסדרה 14 משפחות, 35 סוגים ולמעלה מ-450 מינים (מתוכם כ-200 תקפים מדעית).
פוליפ במושבות נוצתיים מתמחה לתפקודים שונים: פוליפ אחד יוצא לרכיס (rachis) קשיח, ושורשוני "פדונקל" (peduncle) הבוסס בקרקעית, ואילו שאר הפוליפים מתפתחים לאוטוזואידים (feeding polyps) עם נמטוציסטים ולסיפונוזואידים (siphonozooids) לסיוע במחזור המים בתוך המושבה.
המושבה מחוזקת בסיבים של לבנית וגרגירי סקלריטים.
נוצתאים מצויים בכל קווי הרוחב, ממים טרופיים וממוזגים עד עומקים העולים על 2000 מטר, לעיתים באזורי מדף יבשתי רדודים (0–10 מ') ועד למעמקי הים.
כמו אלמוגים אחרים, נוצתאים מתמחים בסינון פלנקטון ממי הים.
הטורפים העיקריים כוללים חשופיות ים (nudibranchs) וכוכבי ים.
כדי להגן על עצמם, נוצתאים יכולים להאיץ פליטה של מים ולהתחבא בתוך הפדונקל, וחלק מהמינים מפיקים ביו-לומינסצנציה.
נוצתאים מתרבים בהפריית חוץ על ידי שחרור ביצים ותאי זרע למים; הזיגוטה מתפתחת לפגית (planula) השוחה במשך כשבוע לפני שהשוקעת על קרקעית הים.
לאחר ההשתקעות משתלבת הפגית למושבה חדשה.
ניתוח טבעות גידול ברכיס מצביע על תוחלת חיים של מעל 100 שנים במינים מסוימים.
מושבות נוצתיים מספקות מקלט ומאירקור לתושבים אחרים כגון דגיגים ויצורים קטנים אחרים, ומהוות חלק מרכזי במבנה מיקרו-מערכות בביוטות קרקעיות רכות.
יש הטוענים שהמאובנים הקדומים ביותר משויכים לסוג Thaumaptilon מפצלי ברג'ס (קמבריון), אם כי ייתכן שאין קשר ישיר בינם; מאובני Charnia מהאדיקר אף הם עולים לעיתים כמועמדים, אך הדבר שנוי במחלוקת.
סדרה Pennatulacea מחולקת לשתי תת-סדרות עיקריות:
פלסטינים נוצרים ברצועת עזה הם מיעוט קטן מהאוכלוסייה ברצועת עזה.
הנצרות הגיעה לרצועת עזה במאה ה-5, יחסית מאוחר לשאר ארץ ישראל.
הנצרות הובאה לעזה על ידי פיליפוס המבשר, שהטביל בה אישיות מחצר המלוכה האתיופית, אך התקדמותה בעיר הייתה איטית, ועזה וסביבתה היו מאחרוני מעוזי הפגאניות בארץ ישראל.
הנוצרים בעזה נרדפו, ובשנת 285 הוצא להורג הבישוף סילבנוס.
בשנת 293 התחדשו הרדיפות ואלו נמשכו עד מעבר הקיסר לנצרות.
בוועידת ניקיאה השתתף נציג מעזה, אבל הנוצרים בעיר היו מיעוט.
עזה עברה להחשב מרכז נוצרי בתחילת המאה ה-5 והקהילה הנוצרית הקימה בעיר בתי ספר נוצריים ואת .
בסביבת העיר התקיימו מספר קהילות של נזירים ובעזה חיו דמויות נוצריות מפורסמות כמו פורפיריוס, ובהמשך פרוקופיוס מעזה ותלמידו כוריקיוס מעזה.
במאה ה-5 היו קהילות אלו ממובילי האמונה במונופיזיטיזם בארץ ישראל.
בימי יוסטיניוס הראשון, קיסר האימפריה הביזנטית, עברה הקהילה בעזה לתמוך בהחלטות ועידת כלקדון.
במפת מידבא מופיעה עזה כעיר מבוצרת עם כנסייה גדולה.
עם כיבוש העיר על ידי המוסלמים בשנת 649 הוסבה הכנסייה בעיר למסגד ורוב האוכלוסייה התאסלמה.
הד למאורעות אלו נמצא ב.
הנוצרים שדבקו באמונתם נדרשו לשלם את מס הד'ימי.
ויליבלד הקדוש הגיע לעזה בסביבות שנת 725 וסיפר שהתפלל בכנסיית מתיאס בעיר.
לורן ד'ארבייה מספר שבעזה היו בעת ביקורו שתי כנסיות: ארמנית ויוונית, הגדולה יותר.
במהלך המאה ה-19 הגיעו פעילי המיסיון לעזה.
מסיונרים אנגלים הקימו בה בשנת 1882 את בית החולים הערבי אל-אהלי וכן גני ילדים ובתי ספר.
מיסיונרים גרמנים הקימו בה בית ספר לבנים ובית ספר לבנות.
בשנת 1883 ביקר בעיר יחיאל ברי"ל, בספרו כתב כי ראה את הקתולים בונים את "כנסיית המשפחה הקדושה" על חורבות בית כנסת יהודי עתיק.
בשנת 1883 התגוררו בעזה כ-80 משפחות נוצריות, מתוך כ-24,000 תושבים בשנת 1897 התגוררו בעיר 460 נוצרים, מתוך אוכלוסייה של 17,675 תושבים.
בשנת 1906 היו בעיר כ-750 נוצרים, 700 יוונים ו-50 ארמנים, מתוך אוכלוסייה של כ-40,000. בשנת 1913 דווח על 1,100 נוצרים בעיר עזה, 1,000 מהם יוונים אורתודוקסים, כ-100 קתולים ומספר אנגליקנים אירופאיים של המיסיון בעיר.
למרות שיעורם הקטן, היו שני נציגים נוצרים במועצת העיר.
במפקד האוכלוסין בארץ ישראל בשנת 1922, נמנו בעזה 701 נוצרים, מתוך 17,480 תושבים, בחאן יונס 23, בדיר אל-בלח 1 ובהרביא 10. בשנת 1927 נקבע שלנוצרים יהיה נציג אחד מתוך שבעה במועצת העיר עזה.
במפקד האוכלוסין בארץ ישראל בשנת 1931 נמנו בעיר עזה 689 נוצרים, מתוך 17,046, בפרברי העיר נמנו 36 נוצרים נוספים, בחאן יונס 41 (ועוד 6 בפרברים), בדיר אל-בלח 10 ובהרביא 6. הנוצרים היו דומיננטיים במסחר, בפקידות ובפרדסנות באזור.
בשנות ה-30 היו מראשי הנוצרים בעזה שהצטרפו לפעילות נגד הציונות ובין השאר הציעו לחדש את קודקס יוסטיניאנוס נגד היהודים.
כיום יש בעזה שלוש כנסיות בלבד; כנסיית פורפיריוס הקדוש, כנסיית המשפחה הקדושה והכנסייה הבפטיסטית בעזה.
בשנת 2007, לפני עליית חמאס לשלטון, התגוררו ברצועת עזה כ-3,500 נוצרים.
ביוני 2007 נערך פוגרום בכנסיית המשפחה הקדושה, במהלכו נשרפו והוצתו רהיטי הכנסייה וחפצי דת חוללו.
באוקטובר 2007 נרצח רמי עיאד, המנהל הבפטיסטי של "חנות הספרים למורה", חנות הספרים הנוצרית היחידה ברצועת עזה, בפיגוע בחנות הספרים שלו, לאחר שקיבל איומי מוות מקיצונים מוסלמים.
בפברואר 2008, חבורה של 14 חמושים פרצה למשרדי ימק"א בעזה ופוצצה את הספרייה במקום.
מאז עליית חמאס לשלטון ברצועה היגרו רבים מהתושבים הנוצרים, לאחר התנכלויות ותקריות אלימות.
תועדו לפחות שני מקרים של רצח נוצרים וחמישה מקרים של חטיפת נוצרים על רקע דתי.
במהלך הלחימה ברצועת עזה במלחמת חרבות ברזל, נפגעו כנסיות ברצועה ונוצרים נהרגו.
ב-19 באוקטובר 2023, צה"ל תקף את כנסיית פורפיריוס הקדוש והרג 18 אזרחים פלסטינים.
ביולי 2024 חוסל סגן שר העבודה הפלסטיני איהאב אל-חוסיין, שהסתתר בכנסיית המשפחה הקדושה, בתקיפה בה נהרגו שלושה פלסטינים נוספים.
ביולי 2025 שלושה בני אדם נהרגו בתקיפת צה"ל בכנסיית המשפחה הקדושה.
נוֹצָנִיתִיִּים (שם מדעי: Platycnemididae) היא משפחת שפריריות.
ישנם למעלה מ-400 מינים שמצויים בעולם הישן.
בישראל מצויים שני נציגים של המשפחה: נוצנית שטוחת-רגל ונוצנית צרת-רגל.
השפריריות במשפחה דומות מאוד לקרובותיהן ממשפחת הרמחיתיים, ולא ניתן להבחין מהן בבירור על סמך מאפיינים מורפולוגיים.
למינים במשפחה מבנה גוף עדין.
אצל הזכרים (במינים בתת-משפחה Platycnemidinae), החלק התחתון ברגליים של זוג הרגליים האמצעי והאחורי ארוך, רחב ושטוח יותר עם זיפים צפופים במבנה המזכיר נוצות, ומכאן מגיע שמן העממי בעברית ובשפות נוספות.
הראש בדרך כלל רחב למדי עם עיניים מרוחקות זו מזו.
רוב הנוצניתיים חובבות בתי גידול של מים זורמים.
הסוגים הבאים עברו שינויים טקסונומיים:
נוֹצָנִית (שם מדעי: Platycnemis) היא סוג של שפריריות ממשפחת הנוצניתיים.
בישראל שני מינים מהסוג, נוצנית שטוחת-רגל, מהנפוצות בשפריריות הארץ; ונוצנית צרת-רגל.
אצל הזכרים, החלק התחתון ברגליים האמצעיות והאחוריות ארוך, רחב ושטוח יותר עם זיפים צפופים במבנה המזכיר נוצות, ומכאן מגיע שמן העממי בעברית ובשפות נוספות; כמו גם השם המדעי Platycnemis, שבא מהמילים היווניות platos (πλατυς) 'שטוח' ו- cnemis (κνημη) 'רגל, שוקה'.
נוֹצָנִית שְׁטוּחַת-רֶגֶל (שם מדעי: Platycnemis dealbata) היא מין של שפרירית ממשפחת הנוצניתיים.
♂: לזכרים הבוגרים גוף בצבע לבן שנהבי, עם גוון כחלחל ועיניים מורכבות כחולות ובולטות.
החלק התחתון של הרגליים (Tibia) האחוריות והאמצעיות רחב ושטוח; מה שהקנה למין את שמו העברי.
יש סימונים שחורים בולטים על הראש והחזה, כולל פס-כתף (antehumeral) כפול.
הבטן נקייה יחסית מסימונים שחורים, מלבד מקטעים S7–S9 עליהם מופיעים לעיתים קווי אורך שחורים.
♀: לנקבות ולזכרים טריים לאחר הגחה גוף בצבע לבנבן קרמי עם גוון כתום קל עד עז, כולל בעיניים.
הפטרוסטיגמות של שני הזוויגים בצבע משתנה, מלבנבן עד אפור כהה או אפילו כתום.
ניתן לבלבל אותה עם חניתית ארץ-ישראלית, החופפת את תפוצתה באזור הלבנט.
הזכרים הבוגרים של חניתית זו גם הם בצבע כחול-לבנבן, אך הם מפוספסים יותר באופן כללי ויש להם פסי כתף (antehumeral) בולטים.
שני הזוויגים של הנוצנית שטוחת-הרגל נבדלים מבנות סוגה Platycnemis pennipes ("נוצנית כחולה") ומנוצנית צרת-רגל, המופיעות באזור התפוצה, ברגליהם הלבנות כמעט לחלוטין.
בנוסף, החלק התחתון של הבטן אצל זכרים הוא לבנבן ובדרך כלל ללא צבע כחול, וללא האבקתיות של צרת-רגל; אך אצל זכרים מזדקנים עלול להופיע גוון כחול על החזה, החלק התחתון של הבטן והרגליים
עונת התעופה היא מסוף אפריל עד סוף ספטמבר בטורקיה וממרץ עד אוקטובר במזרח התיכון.
אזור התפוצה של נוצנית שטוחת-רגל משתרע מדרום-מזרח טורקיה, לאורך אזור החוף של הים הכספי ועד למרכז אסיה בצפון פקיסטן והודו.
בדרום, גבול תפוצתה הוא חצי האי סיני, אזור המדבר בסוריה והמפרץ הפרסי.
המין תועד באפגניסטן, ארמניה, אזרבייג'ן, מצרים בחצי האי סיני, גאורגיה, הודו, איראן, עיראק, ישראל, ירדן, לבנון, פקיסטן; רוסיה ברפובליקת דגסטן ומחוז קרסנודר, סוריה, טג'יקיסטן, טורקמניסטן, החלק האסייתי של טורקיה ואוזבקיסטן.
מחוץ לחצי האי סיני, נחשבת נוצנית זו לנכחדת במצרים.
היא חיה בכל סוגי בתי הגידול של מים זורמים עם צמחייה מספקת על גדות הנהר, אך לא בזרימה סוערת.
נוצנית שטוחת-רגל היא טורפת וניזונה בעיקר מחרקים קטנים.
היא חיה בבתי גידול בגבהים מגובה פני הים עד 600. הזכרים בדרך כלל נחים בצל צמחייה גבוהה יותר על גדות מים זורמים.
אורח חייה דומה לזה של מיני נוצנית אחרים, אך אין מחקרים רבים על מין זה.
נוֹצָנִית צָרַת-רֶגֶל (שם מדעי: Platycnemis kervillei) היא מין של שפרירית ממשפחת הנוצניתיים, בעלת תפוצה מצומצמת במערב אסיה.
בישראל אוכלוסייה קטנה בצפון עמק החולה, שם היא "נבלעת" באוכלוסיות העצומות של קרובתה, נוצנית שטוחת-רגל.
♂: בניגוד לרוב הנוצניות, הזכרים הבוגרים מפתחים אבקתיות כחולה בכל גופם, המסתירים את הסימונים השחורים האופייניים לשאר בנות סוגם.
החלק התחתון של הרגליים (Tibia) צר; מה שהקנה למין את שמו העברי.
♀: לנקבות ולזכרים טריים לאחר הגחה גוף בצבע חום עם סימונים שחורים במידה משתנה; על החלק העליון של הבטן קו שחור כפול עם שתי נקודות בסוף כל מקטע.
על הרגליים קו שחור לכל אורכן, בניגוד לנוצנית שטוחת-רגל אצלה הקו מסתיים בחלק העליון של הרגל.
עונת התעופה היא מתחילת אפריל עד ספטמבר.
אנדמית למזרח התיכון עם טווח שמגיע עד לעיראק ולאיראן ממזרח וצפונה עד להרי הטאורוס בטורקיה.
המין מעדיף בתי גידול של מים עומדים או בעלי זרימה איטית עם צמחייה גדות עשירה; אך עשוי להופיע גם במים בעלי זרימה מהירה יחסית.
קל לפספס אותו בגלל הצבע הכחול כהה של הבוגרים והרגלו לעוף בחלקי נהרות מוצלים על ידי צמחייה; ייתכן שזה מסביר את התיעוד המועט של המין.
נוּקְלֵאוֹטִידִים הם קבוצה של תרכובות אורגניות.
הנוקלאוטידים נמצאים בכל היצורים החיים, ומרכיבים, בין היתר, את החומר התורשתי.
מקור המילה נוקלאוטיד הוא במילה הלטינית Nucleus, שפירושה "גרעין".
בכל היצורים האיקריוטיים החומר התורשתי, המורכב מנוקלאוטידים, מצוי בגרעין התא.
נוקלאוטידים משמשים בתפקידים רבים בתאיהם של כל היצורים החיים (וגם בנגיפים), אך תפקידם העיקרי הוא בבניין החומר התורשתי המצוי בכל תא - חומצות הגרעין DNA ו-RNA.
רצף הנוקלאוטידים מקודד את המידע הדרוש לקביעת תכונותיו ותפקודו של כל יצור חי.
תפקידים נוספים של הנוקלאוטידים בתא:
מטבע אנרגיה: הנוקלאוטיד ATP הוא המולקולה העיקרית המשמשת להעברת אנרגיה בין תרכובות שונות ביצורים חיים.
כשמולקולה עתירת אנרגיה מתפרקת בתא, משמשת האנרגיה המשתחררת לבניית ATP; הלה משמש כעתודת אנרגיה, וכשמאוחר יותר נדרשת אנרגיה לשם הוצאתו לפועל של תהליך כלשהו בתא, מתפרק ה-ATP ותורם את האנרגיה האצורה בו.
נשאי אלקטרונים: תהליכים מורכבים רבים בתא, הנשימה התאית, למשל, מסתכמים בסופו של דבר במסירה והעברה של אלקטרונים בין מולקולות .
נוקלאוטידים מסוימים מסייעים בכך; התרכובת NAD, הבנויה משני נוקלאוטידים, היא נשא האלקטרונים הנפוץ ביותר בתא.
וסתי אנזים: חומרים הנקשרים לאנזימים ובכך מאיצים או מעכבים את פעולתם.
החלק החשוב, אשר מבדיל בין הנוקלאוטידים השונים ומעניק להם את שמם, הוא הבסיס החנקני.
החומר התורשתי בנוי מנוקלאוטידים עם חמישה בסיסים חנקניים אפשריים: אדנין, גואנין, תימין, אורציל וציטוזין.
אדנין וגואנין מורכבים משתי טבעות המכילות חנקן, והם מסווגים כפורינים.
תימין, ציטוזין ואורציל כוללים טבעת אחת המכילה חנקן, והם מסווגים כפּירימידינים.
ה-DNA מורכב מנוקלאוטידים הקשורים זה לזה בצמדים המורכבים מארבע מולקולות המכונות בסיסים המכילים ציטוזין (Cׂׂׂ) עם גואנין (G) ותימין (T) עם אדנין (A).
צמדים אלו קשורים בקשרי מימן.
בנוקלאוטידים המרכיבים את ה-RNA לא מופיע תימין, ובמקומו מופיע אורציל (U).
החלק השני בנוקלאוטידים הוא חד-סוכר טבעתי המכיל 5 אטומי פחמן.
בנוקלאוטידים המרכיבים את ה-RNA (ובנוקלאוטידים בעלי התפקידים האחרים שהוזכרו לעיל) הסוכר הוא ריבוז, ובנוקלאוטידים המרכיבים את ה-DNA הסוכר הוא דאוקסיריבוז (כלומר, ריבוז שחסר בו אטום חמצן אחד).
זהו מקור ההבדל בשמן של שתי חומצות הגרעין (DNA - חומצה דאוקסיריבונוקלאית, RNA - חומצה ריבונוקלאית).
כשאחד מחמשת הבסיסים החנקניים נקשר לסוכר, מתקבלת תרכובת הנקראת נוקלאוזיד (Nucleoside).
כך למשל, אדנין הקשור לריבוז מהווה נוקלאוזיד הקרוי אדנוזין (Adenosine).
גואנין הקשור לדאוקסיריבוז נקרא דאוקסיגואנוזין (Deoxyguanosine).
החלק השלישי בנוקלאטידים הוא קבוצת זרחה (פוספט).
כשזרחה נקשרת לנוקלאוזיד מתקבל נוקלאוטיד.
ייתכנו עד שלוש קבוצות זרחה בכל נוקלאוטיד.
כך למשל, כששתי קבוצות זרחה נקשרות לאדנוזין, מתקבל הנוקלאוטיד אדנוזין דיפוספט (Adenosine diphosphate).
כשקבוצת זרחה אחת נקשרת לדאוקסיציטידין, מתקבל הנוקלאוטיד דאוקסיציטידין מונופוספט (Deoxycytidine monophosphate).
שמו המלא של הנוקלאוטיד ATP, אשר הוזכר לעיל, הוא אדנוזין טריפוספט.
כשנוקלאוטיד מכיל שתיים או שלוש קבוצות זרחה, הן נקשרות האחת לשנייה בשרשרת.
הקשר הכימי שביניהן אינו יציב ולפיכך עתיר אנרגיה; זהו אחד הקשרים הכימיים האנרגטיים ביותר בביולוגיה, וזהו מקור יכולתם של חלק מהנוקלאוטידים לשמש כמטבע אנרגיה.
הסדרות השונות משודרות בישראל בערוץ האנימה.
בכל סדרות נוקו נוקו דובבה נוקו נוקו על ידי מגומי האיאשיבארה.
נוקו נוקו היא נערה רובוטית עם מוח של חתול, שאותה יצר אותה המדען קיוסאקו, שאשתו עובדת בחברה לייצור טכנולוגיה מתקדמת.
החברה מפתחת מוצרים רבים ועורכת ניסויים בפומבי.
כאשר הניסויים יוצאים מכלל שליטה (כך קורה תמיד) נחלצת נוקו נוקו לעזרת חבריה ומגנה עליהם.
קיוסאקו שולח את נוקו נוקו ללמוד בבית ספר תיכון, והדבר מאתגר את נוקו נוקו, שאינה יודעת איך צריכה נערה בגילה להתנהג- עליה להסתגל לחיים האנושיים ולהסתיר את זהותה הסודית, היותה רובוטית-חתולה.
לאחר הוצאת ה-OVA המקורית של הסדרה "נוקו נוקו" והפקת סדרת טלוויזיה בת 13 פרקים, הופקה סדרת OVA נוספת בת 12 פרקים המציגה את הסיפור מזווית אחרת.
הסדרה 'נוקו נוקו דאש' היא סדרת דרמה-אקשן עם נגיעות של אצ'י.
הסדרה מספרת את סיפורו של ריונוסקה, נער בן 14 אשר מתאהב בנערה מבוגרת ממנו בשם נוקו נוקו אשר גרה איתו בבית.
במקביל מופיעה בעיר גיבורת על יפהפייה וסקסית אשר דומה להפליא לנוקו נוקו.
ריונוסקה מנסה לגלות מי היא אותה גיבורה מסתורית.
הקונספטים של הסדרות דומים אבל נעשו מספר שינויים מהותיים, ביניהם:
שיערה של נוקו נוקו הפך מוורוד לירוק.
אופייה של נוקו נוקו השתנה לגמרי.
מנערה היפראקטיבית, מפוזרת ושכחנית היא נעשתה לעדינת הליכות, תמימה ומהורהרת.
בנוסף, זכרונותיה נמחקו ובמהלך הסדרה היא מחפשת את זהותה האבודה.
ריונוסקה מוצג כנער בן 14 במקום בתור ילד קטן.
הסדרה מציגה גרסה חדשה ודרמטית יותר לסיפורה של הנערה הרובוטית נוקו נוקו.
היא מציגה לבטים ודילמות בנוגע ליחסים שבין אדם ומכונה וגם מספרת סיפור עצוב על אהבת נעורים בלתי אפשרית.
נוקואלופה (בטונגאית: Nuku'alofa) היא עיר הבירה של טונגה.
העיר ממוקמת על חוף האי טונגטפו, ומהווה מרכז הכלכלה, המסחר, העסקים וכן המרכז התחבורתי והתרבותי של טונגה.
בעיר ממוקם ארמון המלוכה וכן כל בנייני הממשלה.
עיקר כלכלת העיר מתבססת על ייצוא קופרה, בננות, וניל, ועבודות יד.
האזור נבחר כמקום מגורי בית המלוכה על ידי טואי קאנאקופולו (Tu'i Kanokupolu) בשנת 1795 לערך, בשל הנמל הסמוך, ובית המלוכה עבר ממואה לנוקואלופה, אף שמואה נותרה הבירה הרשמית.
טופו מאלוהי בנה במקום מצודה בתחילת המאה ה-19.
בשנת 1837 כבש ג'ורג' טופו הראשון את המקום, ולוחמיו קיבלו אדמות סביב המצודה, והחלה להתפתח העיר.
העיר הפכה רשמית לבירה על ידי טאופאאהו הראשון בשנת 1845.
רק אחרי שנות ה-60 של המאה ה-20 החלה העיר להתפתח ולגדול.
העיר מהווה מרכז התחבורה המדינתי, ומתחנת האוטובוסים המרכזית שבעיר יוצאים אוטובוסים לכל חלקי המדינה (אף שאין מערכת מסודרת של קווי אוטובוס או זמני יציאה של אוטובוסים).
בעיר עצמה אין מערכת קווי אוטובוסים, והתחבורה הציבורית כוללת מוניות פרטיות בלבד (מספר בתי מלון מפעילים אוטובוסים פרטיים למבקרים המתגוררים בהם).
מרבית תושבי העיר מחזיקים בבעלותם מכוניות, ומסיבה זו פקקי התנועה בעיר גדולים.
נמל העיר הוא נמל המים העמוקים היחיד באי (וזו הסיבה שבית המלוכה עבר להתגורר במקום זה).
האקלים בנוקואלופה מוגדר כאקלים משווני טרופי (Af לפי שיטת קפן).
ברוב השנה, הטמפרטורה בעיר נעה בין 20 ל־30 מעלות צלזיוס.
משקעים יורדים במשך כל השנה.
החודשים הגשומים והחמים יותר הם דצמבר–אפריל.
כמות המשקעים השנתית הממוצעת היא מעל 1,700 מ"מ.
דאוקסיאדנוזיןאדנוזין שני נוקלאוזידים תואמים, דאוקסיריבונוקלאוזיד מסוג דאוקסיאדנוזין, והריבונוקלאוזיד אדנוזין.
ייצוג מולקולרי בזווית ישרה מרמז על אטומי פחמן בכל זווית, וכל אחד מהם מכיל מספיק אטומי מימן כדי להתקשר לארבעה אטומים, שכן אטום פחמן יוצר תמיד ארבעה קשרים.נוקלאוזידים הם גליקוזילאמינים, שהם גם נוקלאוטידים ללא קבוצת פוספט.
נוקלאוזיד הוא נוקלאובסיס (בסיס חנקני) וסוכר בעל חמישה פחמנים (ריבוז או 2'-דאוקסיריבוז), בעוד שנוקלאוטיד מורכב מ-(1) נוקלאובסיס, (2) סוכר בעל חמישה פחמנים ו-(3) קבוצת פוספט אחת או יותר.
נוקלאוטידים הם אבני הבניין המולקולריות של DNA ו-RNA.
בנוקלאוזיד, הפחמן האנומרי מקושר באמצעות קשר גליקוזידי ל-N9 (החנקן שנמצא בקצה הטבעת הגדולה ומאפשר חיבור יציב לסוכר) של פורין או ל-N1 (החנקן שנמצא בעמדה ליצירת קשר גליקוזידי עם הסוכר) של פירימידין.
יש שני סוגים של נוקלאוזידים: דאוקסי-אדנוזין מורכב מהבסיס החנקני אדנין ומסוכר דאוקסיריבוז.
אדנוזין מורכב מאותו בסיס (אדנין) ומסוכר ריבוז.
בדאוקסיריבוז חסר אטום חמצן בעמדה 2'.
רשימה זו אינה כוללת נוקלאובסיסים (בסיסים חנקניים, או בפשטות,בסיסים) שעברו שינוי ואת הנוקלאוזידים התואמים.
לכל כימיקל יש סמל קצר, והוא שימושי כאשר משפחת הכימיקלים ברורה מההקשר, ויש סמל ארוך יותר, אם נדרשת הבהרה.
לדוגמה, רצפי נוקלאובסיסים ארוכים בגנומים מתוארים בדרך כלל על ידי סמלי CATG, ולא Cyt-Ade-Thy-Gua.
יש סימון אוניברסלי של רצף וריצוף חומצות גרעין (Nucleic acid sequence).
נוקלאוזידים יכולים להיווצר מנוקלאוטידים דה נובו (ממולקולות פשוטות), במיוחד בכבד, אך הם מסופקים בשפע רב יותר באמצעות בליעה ועיכול של חומצות גרעין בתזונה.
נוקלאוטידאזות הן אנזימים שמפרקים נוקלאוטידים (כגון תימידין מונופוספט) לנוקלאוזידים (כגון תימידין) ופוספט.
הנוקלאוזידים מתפרקים לאחר מכן בנהור של מערכת העיכול על ידי נוקלאוזידזים לנוקלאובסיסים ולריבוז או דאוקסיריבוז.
בנוסף, נוקלאוטידים יכולים להתפרק בתוך התא לבסיסים חנקניים, ולריבוז-1-פוספט או דאוקסיריבוז-1-פוספט.
ברפואה מספר אנלוגים נוקלאוזידים משמשים כתרופות אנטי-ויראליות או נוגדות סרטן.
הפולימראז הוויראלי משלב תרכובות אלו עם בסיסים לא קנוניים (בסיסים חנקניים שאינם חלק מארבעת הבסיסים הקנוניים ב-DNA או RNA, למשל בסיסים שעברו שינוי כימי, למשל מתילציה, אצטילציה, או חמצון, בסיסים מלאכותיים שנוצרו במעבדה לצורך מחקר או הנדסה גנטית, ובסיסים טבעיים נדירים, למשל אינוזין (I) ב-RNA, שמופיע לעיתים בתרגום גנטי).
תרכובות אלו מופעלות בתאים על ידי הפיכתן לנוקלאוטידים.
הן ניתנות כנוקלאוזידים מכיוון שנוקלאוטידים טעונים אינם יכולים לחצות בקלות את קרומי התא.
בביולוגיה מולקולרית, קיימים מספר אנלוגים של השלד, או עמוד השדרה, הסוכרי.
בשל היציבות הנמוכה של RNA, הנוטה להידרוליזה, נעשה שימוש במספר אנלוגים חלופיים יציבים יותר של נוקלאוזידים/נוקלאוטידים שנקשרים כראוי ל-RNA, באמצעות סוכר בעל עמוד שדרה שונה.
אנלוגים אלה כוללים חומצות גרעין נעולות (LNA), מורפולינו וחומצות גרעין פפטידיות (PNA).
נוקלאוטידים אלה מכילים את הסוכר הלא קנוני דידאוקסיריבוזה, שחסרה לו קבוצת הידרוקסיל 3' (אשר מקבלת את הפוספט).
פולימראזות DNA אינן יכולות להבחין בינם לבין דאוקסיריבונוקלאוטידים רגילים, אך כאשר הן משולבות, דידאוקסינוקלאוטיד אינו יכול להיקשר לבסיס הבא והשרשרת מסתיימת.
כדי להבין כיצד נוצרו חיים, נדרש ידע על המסלולים הכימיים המאפשרים היווצרות אבני הבניין המרכזיות של החיים בתנאים פרה-ביוטיים אפשריים.
על פי השערת עולם ה-RNA, ריבונוקלאוזידים וריבונוקלאוטידים צפים חופשיים היו נוכחים במרק הפרימיטיבי.
מולקולות מורכבות ובהן RNA בוודאי נוצרו ממולקולות קטנות שתגובתן נשלטה על ידי תהליכים פיזיקו-כימיים.
RNA מורכב מנוקלאוטידים של פורין ופירימידין.
שניהם נחוצים להעברת מידע אמינה, וכך לברירה טבעית דרוויניסטית ולאבולוציה.
נאם ועמיתיו הדגימו את העיבוי הישיר של נוקלאובסיסים עם ריבוז ליצירת ריבונוקלאוזידים במיקרו-טיפות מימיות, שלב מפתח המוביל להיווצרות RNA.
כמו כן, תהליך פרה-ביוטי אפשרי לסינתזה של ריבונוקלאוזידים וריבונוקלאוטידים של פירימידין ופורין באמצעות מחזורי רטוב-יבש הוצג על ידי בקר ועמיתיו
נוקלאוזום הוא תת-יחידה בסיסית שחוזרת על עצמה פעמים רבות ברצף הכרומטין האיקריוטי (מלבד במקרה של תאי זרע).
הנוקלאוזום אורז את ה-DNA לתוך כרומוזומים בתוך גרעין התא ושולט על בקרת הגנים.
הנוקלאוזום עשוי מ-DNA ומארבעה זוגות של חלבונים הנקראים היסטונים, והמבנה שלו מזכיר "חרוזים על חוט" כאשר צופים בו במיקרוסקופ אלקטרונים.
ההיסטונים H2A, H2B, H3, ו-H4 הם חלק מהנוקלאוזום ואילו ההיסטון H1 מקשר בין שני נוקלאוזומים סמוכים.
השערת הנוקלאוזום, שהוצעה על ידי דון ועדה אולינס ורוג'ר דויד קורנברג ב-1974, הייתה דוגמה לשינוי שחל בהבנה של בקרת הגנים ביצורים איקריוטיים.
לנוקלאוזום יש שלושה תפקודים עיקריים בתוך גרעין התא:
הוא מספק את רמת הדחיסות המזערית שדרושה כדי להחזיק את גדיל ה-DNA הכפול בתוך הגרעין.
יש לו תפקיד בבקרת התעתוק ובמניעה מ-RNA פולימראז להיכנס לאזורי הקדם תעתוק של הגנים אם לתא אין צורך בתוצרי הגנים.
אם דרישות התא משתנות, אנזימים מסוימים יכולים להזיז או לשנות את אופן הארגון של הנוקלאוזום כדי לאפשר גישה אל הגן.
ישנה השערה כי לנוקלאוזום יש תפקיד ראשי בנשיאת מידע תורשתי אפיגנטי.
המבנה הגבישי של הנוקלאוזום תואר ברזולוציה טובה יותר מ-2.0Å, אולם רוב המאפיינים הייחודיים שלו נודעו ב-1997 כאשר פורסם המבנה שלו ברזולוציה של 2.8Å.
הנוקלאוזום חוזר על עצמו, עם חריגות מסוימות, בערך כל 200 זוגות בסיסים לאורך הכרומטין האיקריוטי.
חלקיק ליבת הנוקלאוזום שנראה באיור מורכב מבערך 146 זוגות בסיסים של DNA דו-גדילי שעטופים ב-1.65 סלילי על (supercoil) בכיוון שמאלה, מסביב לארבעה זוגות זהים של חלבונים בודדים הידועים כהיסטונים וביחד הם נקראים אוקטאמר ההיסטון.
שאר 50 זוגות הבסיסים של היחידה החוזרת מורכבים מ-DNA מקשר, שהוא דו-גדיל המפריד בין שני חלקיקי ליבה.
לכל אחד מארבעת ההיסטונים (H2A, H2B, H3 ו-H4) יש מוטיב מבני דומה המורכב משלושה סלילי אלפא המופרדים על ידי לולאות.
בתמיסה, ההיסטונים יוצרים זוגות עם עותקים זהים של עצמם ומתייחסים אליהם כאל דימרים או היסטונים מקופלים בזוגות.
במקרה של ההיסטונים H3 ו-H4, הם ממשיכים להתאסף לטטראמרים, שהם חיבור של שני דימרים H3-H4, שבאמצעותם קבוצות טעונות מאותו סליל אלפא על שני ההיסטונים H3 נקשרים זה לזה בקשר מימן.
ההתקבצות של חלקיק הליבה של הנוקלאוזום מתחילה כאשר הטטראמר H3-H4 נצמד ל-DNA הדו-גדילי ולאחר מכן נצמדים אליו שני דימרים נפרדים מסוג H2A-H2B, תהליך שסביר להניח שיתרחש באופן שיתופי (כלומר, שני הדימרים H2A-H2B מתקבצים לטטראמר בבת אחת).
לפי המבנה הגבישי שלו, ההיסטון האוקטאמרי קשור ל-DNA שמסביבו בערך כל 10 זוגות בסיסים.
כל אחד מארבעת הדימרים של ההיסטון מכיל שלושה אזורי קשר עם ה-DNA.
אתר הקישור המרכזי בכל דימר נוצר על ידי סליל אלפא מכל היסטון שבצמד המצביע לכיוון קבוצת זרחה בודדת ב-DNA שאליו הם קשורים בקשר מימן.
בעמדות של 10 זוגות בסיסים לכל כיוון, לולאה משני ההיסטונים מתלכדת לקשר מימן לקבוצות זרחה אחרות.
שני קשרים אחרים (מתוך סך של 14) נוצרים בעקבות הקישור של זנבות ההיסטונים מסוג H3. קשרים אלה קיימים בנקודות הכניסה והיציאה של ה-DNA שעטוף סביב הנוקלאוזום ומסייעים בהידוק האזורים האלה אל חלקיק הליבה.
ניתוח של מבנה גדיל ה-DNA הכפול העטוף מסביב לאוקטאמר ההיסטוני מראה שצורתו היא בדרך כלל מסוג B, אף על פי שהמבנה יותר מוגבל מאשר DNA חופשי בגלל הקשרים עם האוקטאמר.
ההתעקמות לתוך סליל העל נובעת בעיקר מכך שהחריץ העיקרי מופיע מול האוקטאמר ולפיכך היא מתרחשת כל חמישה זוגות בסיסים בקירוב.
החריץ העיקרי שמקיף את האוקטאמר הוא חלק.
חריצים קטנים יותר מחוזקים על ידי שרשראות צד של ארגינין שחודרות לתוך החריץ ומופיעים בצורה חלקה סביב הטטראמר H3-H4, אבל מתכופפים סביב אזורי הדימר H2A/H2B.
ה-DNA מצוי בצורתו ההדוקה ביותר באזורים שבהם הוא קשור עם מבני הלולאה הכפולה של דימרי ההיסטון שהוזכרו לעיל, מה שמרמז על כך שיש יותר גיוון בצורה שבה ה-DNA קשור למבני הסליל אלפא של דימרי ההיסטון על מנת להשיג את הקשירה של רצפים שונים.
חלבונים רבים נקשרים לרצפי DNA ייחודיים בלבד.
אף שהנוקלאוזומים נוטים להעדיף מספר רצפי DNA על פני אחרים, הם יכולים להיווצר על כל רצף שהוא.
מספר ניסויים הראו שמולקולות מים מכפילות פי שניים בקירוב את מספר קשרי ההיסטון-DNA באמצעות מילוי תפקיד של מתווכות בין אטומים שבמקרה אחר רחוקים זה מזה מכדי ליצור קשר מימן.
גמישות זו ביצירת קשרים מתווכי מים מאפשרת לאוקטאמר ההיסטוני לעטוף מגוון רחב מאוד של רצפי DNA.
המבנה והיעוד של זנבות ההיסטון
הקצה של כל היסטון מכיל זנב של שיירי חומצות אמינו באורכים שונים, האופייניים לכל היסטון.
מטרת הזנבות איננה ברורה לחלוטין כיום, אולם נראה שהם תורמים ליציבות הנוקלאוזום ומשמשים גם כאתרי עגינה עבור חלבונים אחרים.
מבנה הזנבות עשוי להשתנות קלות על ידי אנזימים אחרים בגרעין ועשוי למלא תפקיד משמעותי ביצירת מבני כרומטין מסדר גבוה.
בגרעין התא יש צורך בדחיסה נוספת של הכרומטין, אולם היא לא מובנת לחלוטין.
צורת ההבנה הנוכחית היא שרצף נוקלאוזומים עם קטעי DNA "מקשרים" יוצר סיב בגודל 10nm, המכונה "חרוזים על חבל", שיש לו יחס אריזה של ~6, בהשוואה ל-DNA חופשי (לכל ננומטר אורך).
שרשרת של נוקלאוזומים יכולה להתארגן בסיב 30nm, מבנה יעיל (נחשב כבעל צורה של סולנואיד סלילי, מבנה סרט מזוגזג, חרוז-על, או חסר מבנה) עם יחס אריזה של ~40.
במספר ניסויים הצליחו להפיק גביש שהמבנה שלו הוא דמוי טטרא-נוקלאוזום ונעשה בו שימוש כדי לבנות סיב של 30nm.
התוצאה מניבה עדות חזקה שתומכת בדגם של סליל דו-התחלתי, שבו הנוקלאוזומים מאורגנים בסרט זיגזגי שמתפתל לסלילי על.
ההיסטון H1 מייצב את סיב ה-30nm.
מעבר לרמה זו, מבנה הכרומטין מאוד לא מובן, אולם הוצע שסיב ה-30nm מתארגן לתוך לולאות לאורך חלבון פיגום מרכזי, וכתוצאה מכך נוצר אאוכרומטין שניתן לתעתוק.
דחיסה נוספת תגרום ליצירת הטרוכרומטין, שאותו לא ניתן לתעתק.
מספר תצפיות הראו שישנם אנזימים מסוימים המשנים את עמדת הנוקלאוזומים בניסוי (in vitro).
היעוד שלהם הוא לחשוף מידע גנטי שמוחזק בתוך חלקיק הליבה של הנוקלאוזום כאשר התא זקוק לו.
הוצע כי הנוקלאוזומים המעוצבים מחדש משנים לא רק עמדות על תבנית ה-DNA אלא שיש להם מבנים אחרים יציבים או יציבים למחצה.
המצבים המשתנים הללו עשויים להיות נחוצים כדי שהתעתוק יתאפשר.
יצירה של SWI/SNF, שהם אנזימי הארגון מחדש של הנוקלאוזום, חיונית להישרדותם של שמרים.
אולם, ניתן להתגבר על מגבלה זו באמצעות מוטציות בשייר אחד של ההיסטון H3 או של ההיסטון H4. המבנה הגבישי של 11 מוטציות כאלה תואר וייתכן שהוא ייתן מידע על האופן שבו SWI/SNF מספקים גישה לרצפים גנטיים שלא הייתה אליהם גישה בגלל שהיו עטופים סביב הנוקלאוזום.
נוקלאוזומים יכולים להתקבץ בניסוי באמצעות שימוש בהיסטונים טבעיים מזוקקים או היסטונים רקומביננטיים או במגוון המבנים השונים שלהם.
השיטה התקנית של שימוש בדיאליזת מלח נשענת על העובדה שהטטראמר H3-H4 נקשר ל-DNA בריכוזי מלח גבוהים יותר מאשר הדימר H2A/H2B.
תגובה המורכבת מארבע היסטוני ליבה ותבנית DNA עירומה מבוצעת בהתחלה בטמפרטורה של 4C בריכוז מלח של 2 מולאר.
הריכוז הזה יורד בהדרגתיות באמצעות החלפה ידנית של בופר, או באמצעות הזרמה של בופר בריכוז מלח נמוך לתוך התגובה כאשר במקביל שואבים החוצה את תערובת התגובה באותו קצב.
ככל שריכוז המלח יורד, טטראמרים חופשיים בתמיסה מתחילים להיקשר עם תבנית ה-DNA.
כאשר ריכוז המלח יורד עוד, הדימרים H2A/H2B נקשרים עם הטטראמר שעל התבנית.
נוקיה (Nokia) היא חברה פינית רב-לאומית שמוצריה העיקריים הם שירותי טלקומוניקציה, טכנולוגיות מידע ומוצרי אלקטרוניקה.
החברה הוקמה בשנת 1865 ומשרדה הראשי ממוקם בעיר אספו בפינלנד.
ב-2017, היו לנוקיה 102 אלף עובדים ביותר ממאה מדינות עם הכנסה שנתית של 23 מיליארד אירו.
נוקיה היא חברה ציבורית בערבון מוגבל.
ניירות ערך החברה נסחרות בבורסה לניירות ערך בהלסינקי וניו יורק.
נוקיה היא החברה ה-457 הכי גדולה בעולם לפי רשימת Fortune 500.
החברה עסקה בתעשיות שונות במהלך שנות קיומה.
החברה הוקמה בתור טחנת נייר ועסקה גם בגומי וכבלי חשמל אבל התפרסמה בתור חברת תקשורת וטכנולוגיה בשנות ה-90 של המאה ה-20. החברה הייתה מהיצרניות המובילות בעולם של טלפונים סלולריים וסייעה בפיתוח של GSM, 3G ו-LTE (היום עובדת על 5G), והייתה מוכרת הטלפונים הסלולריים הגדולה בעולם במשך תקופה.
לאחר שיתוף פעולה עם מיקרוסופט, מחלקת הטלפונים הניידים נמכרה למיקרוסופט וכך הוקמה Microsoft Mobile בשנת 2014. לאחר הרכישה, נוקיה התחילה להתמקד יותר בתשתיות תקשורת ובאינטרנט של הדברים באמצעות פיזור השקעות בחברת המיפוי Here ורכישתה של אלקטל-לוסנט.
החברה גם התחילה לפיתוח מציאות מדומה ומוצרי בריאות דיגיטלית.
בבעלות נוקיה גם מעבדות בל.
נוקיה היא בעלת נוקיה נטוורקס, ספקית ציוד רשת תקשורת ושירותים (לשעבר בבעלות משותפת עם חברת סימנס הייתה ידועה בשם "נוקיה סימנס נטוורקס").
המותג נוקיה חזר מאז למכשירים הניידים והטלפונים החכמים דרך הסכם המאפשר ל-HMD Global להשתמש בו.
מרכזה של נוקיה בפינלנד והיא החברה הגדולה ביותר בפינלנד, שם בשיאה, בתקופת בועת הדוט-קום, היא תרמה 4% לתוצר הלאומי הגולמי והיוותה יותר מ-20% מסך היצוא של פינלנד.
יש המכנים את היחס בין נוקיה לפינלנד כ"חברה גדולה במדינה קטנה".
החברה קרויה על שם העיירה נוקיה אשר בה החלה במאה ה-19 הפעילות של החברות שמאוחר יותר התאחדו לתאגיד נוקיה.
שורשיה של נוקיה מתחילים בשנת 1865, כאשר מהנדס כרייה פיני-שווידי בשם פרדריק אידסטם הקים מפעל לעיבוד עץ בעיר טמפרה, פינלנד (אז הייתה שייכת לאימפריה הרוסית).
שלוש שנים מאוחר יותר, אידסטם בנה מפעל שני לעיבוד עץ בעיר נוקיה.
בה היו משאבי אנרגיית מים יותר טובים.
ב-1871, ביחד עם חברו ליאו משלין הקים חברה משותפת בשם נוקיה.
ב-1896, אידסטם פרש מהחברה ומינה את משלין ליושב ראש.
בשנת 1902 משלין הרחיב את החברה לייצור חשמל.
כעבור שנתיים, אדוארד פולון הקים חברת גומי, הקים מפעל בעיר נוקיה והשתמש באותו שם.
בשנת 1922, נוקיה של משלין נכנסה לשותפות עם חברת הגומי ועם חברה ליצור כבלי חשמל.
תחת שיתוף הפעולה בהנהגת פולון, חברות הגומי והכבלים עברו לעיר נוקיה וגדלו במהירות בזכות אספקת החשמל שהייתה בעיר.
משנות ה-30 עד שנות ה-90, נוקיה ייצרה בין היתר גם מסכות גז לשימוש אזרחי וצבאי.
בשנת 1967, שלוש החברות התמזגו וכך נוצר תאגיד נוקיה.
החברה הממוזגת התמקדה בארבע תעשיות: יערנות, כבלים, גומי ומוצרי חשמל.
בשנות ה-70 המוקדמות, נוקיה נכנסה לתעשיית התקשורת והרדיו.
נוקיה גם התחילה לייצר ציוד צבאי לכוחות הביטחון של פינלנד.
כגון מסכות גז ומכשירי תקשורת טקסט.
נוקיה גם התחילה לייצר מכשירי קשר, מרכזיות, קבלים וכימיקלים.
לאחר הסכם הסחר של פינלנד וברית המועצות בשנות השישים, נוקיה התרחבה לשוק הסובייטי והתחילה לייצר גם מרכזיות אוטומטיות.
בשנות השבעים, ברית המועצות נהייתה שוק משמעותי עבור נוקיה והרוויחה הרבה ממכירותיה במדינה (נוקיה התפרסמה בתור חברת טלפונים ניידים לאחר שמיכאיל גורבצ'וב התחיל להסתובב עם מכשיר תוצרת החברה).
נוקיה גם עבדה על טכנולוגיה מדעית עם ברית המועצות.
למרות יחסי החברה עם ברית המועצות, היא הייתה נייטרלית במהלך המלחמה הקרה בעוד שסחרה גם עם ארצות הברית.
בשנת 1977, קארי קאירמו מונה למנכ"ל ושינה את ייעוד החברה.
באותו הזמן, פינלנד הפכה למה שנקרא "יפן הנורדית".
תחת הנהגתו, נוקיה רכשה מספר רב של חברות.
בשנת 1984 רכשה את יצרנית הטלוויזיות Salora, יצרנית המחשבים Luxor ב-1985 ואת יצרנית הטלוויזיות Oceanic ב-1987. זה הפך את נוקיה ליצרנית הטלוויזיות השלישית הגדולה באירופה (מאחורי Philips ו-Thomson).
מותגי הטלוויזיה הקיימים המשיכו לייצר טלוויזיות עד 1996.
בשנת 1987, נוקיה קנתה את Schaub-Lorenz, מחלקת מוצרי החשמל לצרכן של Standard Elektrik Lorenz (SEL), הכללה את המותג "Graetz".
היא הייתה במקור חלק מתלכיד International Telephone & Telegraph (ITT) ולאחר הרכישה, מוצרי החברה נמכרו תחת מותג "ITT Nokia".
ב-1 באפריל 1988, נוקיה קנתה את מחלקת המחשבים של אריקסון, אשר התחילה בתור מחלקת המחשבים של סאאב ונקראה במקור דאטאסאאב.
מחשבי החברה שעד אז נקראו MikroMikko זכו לשם החדש Nokia Data.
נוקיה גם קנו את מובירה, חברת טלפונים ניידים שהיוותה את הבסיס לתעשיית הטלפונים הניידים העתידית של נוקיה.
בשנת 1981, מובירה התחילה הרשת הסלולרית הבינלאומית הראשונה והראשונה שאפשרה נדידה בינלאומית.
שנה מאוחר יותר, מובירה השיקה את טלפון הרכב, מובירה סנטור, הטלפון הנייד הראשון של נוקיה.
באותו זמן, לא היה לחברה עניין בייצור טלפונים ניידים אשר נחשבו אז למוצרי נישה.
אחרי כל הרכישות של נוקיה, רווחי החברה עלו ל-2.7 מיליארד דולר.
מנכ"ל החברה קאירמו התאבד בתאריך 11 בדצמבר 1988.
בשנת 1987, מפעל כבלי החשמל של נוקיה נסגר לאחר 44 שנות פעילות.
לאחר שסימו וורילטו מונה למנכ"ל, תוכנן ארגון מחדש משמעותי לנוקיה.
צמיגי נוקיה, מפעל צמיגים שהיה חלק מחברת הגומי יצא מתאגיד נוקיה בשנת 1988. שנתיים מאוחר יותר, ב-1990, כל חברת הגומי התפצלה מהתאגיד.
בשנת 1991, נוקיה מכרה את מחלקת המחשבים שלה, נוקיה דאטא לחברת International Computers Limited, הקודמת לפוג'יטסו סימנס.
משקיעים חשבו שנוקיה נכנסה לקשיים כלכליים וכתוצאה מכך, מחיר המניה של החברה צנח.
באותה תקופה, פינלנד גם חוותה את המשבר הכלכלי של תחילת שנות ה-90 והתפרקות ברית המועצות שהייתה לקוחה גדולה של נוקיה, החריפה את מצבה של החברה.
וורילטו פרש מניהול החברה בינואר 1992 והוחלף על ידי יורמה אוליה, אשר היה ראש מחלקת הטלפונים הניידים של נוקיה משנת 1990 והמליץ לא למכור את המחלקה.
אוליה החליט להפוך את נוקיה לחברה המתמקדת בתקשורת ומכר מחלקות לא קשורות כמו מחלקת החשמל.
אסטרטגיה זאת הצליחה והחברה גדלה במהירות באותן שנים.
רווחיה של נוקיה גדלו מרווח שלילי ב-1991, למיליארד דולר בשנת 1995 וארבעה מיליארד דולר בשנת 1999.
הטלפון הנייד לגמרי הראשון של נוקיה לאחר המובירה סנטור היה המובירה סיטימן 900 אשר הושק בשנת 1987. נוקיה עזרה בפיתוח של רשת ה-GSM בשנות ה-80 ופיתחה את רשת ה-GSM הראשונה ביחד עם סימנס, המקדימה ל-Nokia Siemens Network.
שיחת הטלפון הראשונה על רשת ה-GSM בוצעה ב-1 ביולי 1991 על ידי ראש ממשלת פינלנד, הארי הולקרי באמצעות ציוד של נוקיה על רשת בתדר 900 מגה-הרץ אשר נבנתה על ידי נוקיה והופעלה על ידי רדיוליניה.
בנובמבר 1992, הושק מכשיר הנוקיה 1011, הטלפון הנייד הראשון בייצור המוני התומך ברשת ה-GSM.
Salora, חברת בת של נוקיה אשר יצרה טלוויזיות הפסיקה את פעילותה בשנת 1995.
ב-12 ביוני 1996, נוקיה מכרה את מחלקת הטלוויזיות שלה לחברת Semi-Tech.
מפעל הטלוויזיות שלה בגרמניה נסגר בספטמבר של אותה שנה.
נוקיה הייתה הראשונה שמכרה מקלטי טלוויזיה בלוויין בממלכה המאוחדת והתחילה לעשות זאת במרץ 1997. ב-1998 נוקיה נבחרה לספקית מקלטי הטלוויזיה הקרקעית של הממלכה המאוחדת.
באוקטובר 1998, נוקיה עקפה את מוטורולה והפכה ליצרנית הטלפונים הניידים עם נתח השוק הכי גדול ובדצמבר אותה שנה, ייצרה את מכשירה המאה מיליון.
מכשיריה של נוקיה הפכו למוצלחים מאוד במדינות אירופה, אפריקה, אסיה ואוקיאניה.
מכשירים אלו גם היו החלוצים בתחום משחקי המובייל בזכות הפופולריות של סנייק אשר הגיע מובנה ביחד עם הרבה ממכשירי החברה.
בשנת 2003, נוקיה יצרה את הטלפון הנייד הנמכר ביותר בכל הזמנים, נוקיה 1100, ואחריו בשנת 2005, נוקיה 1110.
במאי 1999, נוקיה השיקה את מוצרי האינטרנט האלחוטי הראשונים שלה.
בינואר 2000, ויוסוניק רכשו את חטיבת המסכים של נוקיה.
ב-26 באפריל 2001, נוקיה שיתפה פעולה עם Telefonica כדי לספק מודמי DSL ונתבים בספרד.
בשנת 1998, נוקיה הקימה ביחד עם Psion, סוני, אריקסון ומוטורולה את סימביאן אשר התחילה בתור מערכת הפעלה למחשבי כף יד וטלפונים חכמים.
נוקיה השיקה את ה-9210 Communicator ב-2001 המריץ סימביאן ומאוחר יותר יצרו את הסימביאן סדרה 60, אותה מערכת הפעלה הגיעה עם המכשיר הראשון של נוקיה עם מצלמה, ה-7650. נוקיה וסימביאן הפכו ליצרני החומרה והתוכנה לטלפונים חכמים הכי גדולים בעולם באותה תקופה, ובפברואר 2004, נוקיה הפכה לבעלת השליטה בסימביאן.
ביוני 2008, נוקיה קנתה את כל המניות של סימביאן.
בשנת 1998, החברה הכניסה 20 מיליארד דולר ממכירות ועשתה 2.6 מיליארד דולר רווח.
בשנת 2000, נוקיה העסיקה 55 אלף עובדים והיה לה נתח שוק של 30% בתחום הטלפונים הניידים, כמעט פי 2 ממתחרתה המובילה, מוטורולה.
החברה הייתה מוכרת בתור חברה חדשנית בתחום הטלפונים הניידים עם מצלמה.
הנוקיה 3600/3650 הושק ב-2003 והיה טלפון המצלמה הראשון בצפון אמריקה.
באפריל 2005, נוקיה התחילה לשתף פעולה עם חברת האופטיקה קארל זייס.
באותו חודש, נוקיה הציגה את סדרת ה-N.
הנוקיה N95 הושק בספטמבר 2006 והפך להצלחה מסחרית.
מכשיר ההמשך, ה-N82, כלל מבזק קסנון.
ה-N93 יצא ב-2006 והוא מוכר בזכות צורתו הדומה למצלמת וידאו ואיך שניתן לסובב אותו.
ב-2010, לנוקיה היה גם את ה-N8 עם חיישן 12 מגהפיקסל ומאוחר יותר את הלומיה 920 עם טכנולוגיית PureView.
ב-2002, נוקיה ניסתה להיכנס לשוק משחקי המובייל עם מכשיר ה-N-Gage.
ראש מחלקת הבידור ומדיה של נוקיה, אילקה ראיסקינן, אמר ש"גיים בוי זה לילדים בני עשר", ושה-N-Gage מתאים לקהל יעד יותר מבוגר.
אבל המכשיר כשל ולא הצליח להתחרות בנינטנדו.
נוקיה ניסתה להחזיר את N-Gage כפלטפורמה למשחקים במכשירי סדרה 60 ב-2008.
נוקיה התחילה לנסות שירותי טלוויזיה ניידת בשנת 2005 בפינלנד עם תוכני השידור הציבורי של המדינה.
השירותים התבססו על סטנדרט DVB-H.
ניתן היה לקלוט את השידורים עם הנוקיה 7710 עם תוספת מיוחדת המתחברת למכשיר.
ב-2005, נוקיה פיתחה את Maemo, מערכת הפעלה מבוססת לינוקס אשר הגיעה עם הטאבלט 770.
ב-1 ביוני 2006, יורמה אוליה פרש מתפקיד המנכ"ל ומונה ליושב ראש החברה.
במקומו, מונה אולי-פקה קלסוו לתפקיד המנכ"ל.
באוגוסט 2007, נוקיה השיקה את Ovi, שם מטרייה לשירותי האינטרנט החדשים של נוקיה הכללו את פלטפורמת N-Gage וחנות המוזיקה של נוקיה.
חנות האפליקציות Ovi ספגה תחרות קשה מצד ה-App Store של אפל כאשר הושקה ב-2008.
באוקטובר 2008, נוקיה השיקה את הנוקיה 5800 XpressMusic, המכשיר הראשון של החברה שהגיע עם גרסתה החמישית של סימביאן סדרה 60 המתמקדת במסכי מגע, הגרסה הראשונה של סימביאן לאחר הרכישה של נוקיה.
בנובמבר של אותה שנה, נוקיה הכריזו על הפסקת מכירות טלפונים ניידים ביפן עקב נתח שוק נמוך במדינה.
נתח השוק של נוקיה בתחום הטלפונים הניידים הגיע לשיאו ב-2008 כאשר היה לחברה נתח שוק של 38.6 אחוז.
באפריל 2010 נוקיה השיקה את מכשיר ה-N8 אבל המכשיר יצא באיחור של חודשים.
איחור זה פגע בתדמיתה של החברה, בעיקר לאחר שה-N97 לא הצליח להתחרות מול האייפון ומכשירי האנדרואיד.
ב-10 בספטמבר 2010, פוטר אולי-פקה קלסוו מתפקידו כמנכ"ל והוחלף ידי סטיבן אילופ ממיקרוסופט.
אילופ הוא המנכ"ל הראשון של נוקיה שאינו ממוצא פיני.
סימביאן הישנה הפכה לקוד פתוח בפברואר 2010 אך בנובמבר של אותה שנה, נוקיה התחרטה, הפסיקה את הפיתוח של סימביאן והחזירה אותה למודל קוד סגור.
באותו הזמן, נוקיה נשארה החברה היחידה שמשתמשת בסימביאן לאחר שסמסונג וסוני אריקסון עברו לאנדרואיד.
בינתיים, ב-2010, נוקיה שיתפה פעולה עם אינטל כדי ליצור את MeeGo לאחר מיזוג של Maemo עם Moblin של אינטל.
סימביאן אשר הייתה מערכת ההפעלה המובילה לטלפונים חכמים באירופה ואסיה, הפכה ללא מעודכנת לאחר כניסת אנדרואיד ו-iOS לשוק.
כדי להילחם במערכות ההפעלה המתחרות, נוקיה תכננה להפוך את MeeGo למערכת ההפעלה הראשית על הטלפונים החכמים שלה.
למרות זאת, נוקיה נטשה את MeeGo ונכנסה לשיתוף פעולה עם מיקרוסופט כדי להשתמש ב-Windows Phone כמערכת הפעלה ראשית במכשיריה ונתנו עדיפות נמוכה יותר לסימביאן.
בעוד שה-N9 המריץ את MeeGo זכה לביקורות טובות, מיקרוסופט לחצו על נוקיה להפסיק את הפיתוח של MeeGo ולהתמקד על Windows Phone.
לאחר ההכרזה על שיתוף הפעולה עם מיקרוסופט, מכירותיה של נוקיה התחילו לרדת.
מכשיר ספינת הדגל הראשון של נוקיה עם Windows Phone הושק בנובמבר 2011 והיה הלומיה 800. מספר המכירות של המכשיר היה דל במיוחד, ומחיר המניה של החברה נפל מתחת לשני דולר.
אילופ הכריז על הורדת העלויות לנוקיה על ידי פיטורין של כ-10,000 עובדים וסגירת מפעלה בעיר סאלו.
נוסף על כך, ראש ממשלת פינלנד גם הכריז שלא יציל את החברה ממצב חירום.
כאשר הלומיה 920 הוכרז בספטמבר 2012, הוא נחשב למכשיר ה-Windows Phone הראשון שמסוגל לאתגר את מתחריו הודות לתכונותיו.
נוקיה גם הרוויחה ממדינות מתפתחות ממכירת מכשירי Asha, אשר מכרו שם טוב.
אף על פי שנוקיה חזרה לצבור נתח שוק, זה לא עזר לה לצאת ממצבה הכלכלי הרע.
החברה הייתה בהפסדים קשים במשך שנתיים ובספטמבר 2013 הכריזה על מכירת מחלקת הטלפונים הניידים שלה למיקרוסופט.
המכירה עזרה לנוקיה עם מצבה הכלכלי וגם למנכ"ל מיקרוסופט סטיב באלמר שרצה שמיקרוספט תייצר יותר חומרה ושתהייה חברה הממוקדת גם במכשירים.
הרכישה הושלמה באפריל 2014 עם שינוי שמה של מחלקת הטלפונים הניידים של נוקיה למיקרוסופט מובייל.
ב-2014, ירד שווי המותג של נוקיה למקום 98 במדד, נפילה חדה מהמקום החמישי ב-2009.
ביולי 2013, קנתה נוקיה את חלקה של סימנס בשותפות "Nokia Siemens Networks" תמורת 2.2 מיליארד דולר, ושינתה את שמה ל-"Nokia Networks" לאחר מכן.
לאחר המכירה של מחלקת הטלפונים הניידים, נוקיה התמקדה בציוד תקשורת דרך "Nokia Networks".
באוקטובר 2014, חתמו נוקיה ו-"China Mobile" על עסקה בשווי 970 מיליון דולר לאספקת תשתית בין 2014 ל-2015.
ב-17 בנובמבר 2014 חשף ראש "Nokia Technologies", רמזי חידמוס, את תוכנית החברה לחזור לשוק מוצרי החשמל בתור יצרנית המוכרת עיצובים למותגים אחרים.
חידמוס הצהיר שהמותג נוקיה בעל ערך אבל "ערכו יורד וחשוב שנהפוך את המגמה הזאת באופן מיידי." ביום למחרת, נוקיה השיקה את ה-N1, טאבלט המריץ אנדרואיד ומיוצר על ידי פוקסקון, בתור המוצר הראשון לאחר הרכישה של מיקרוסופט.
חידמוס הדגיש שמוצרים הנמכרים תחת הסכמי רישיון מותג יהיו באיכות גבוה ויהיו כפופים לסטנדרטים גבוהים ויהיה להם "מראה ותחושה כאילו המוצר של נוקיה." מנכ"ל נוקיה, רג'יב סורי, הצהיר שהחברה מתכננת לחזור לייצר טלפונים ניידים ב-2016, לאחר שייגמר החוזה שלהם עם מיקרוסופט האוסר עליהם לעסוק בתחום.
לפי רוברט מורלינו, דובר "Nokia Technologies", תכננה נוקיה לפעול לפי מודל רישיון המותגים מאשר לשווק ישירות מכשירים ניידים בגלל מכירת מחלקת המובייל מיקרוסופט.
החברה עשתה צעדים אגרסיביים על מנת להחיות מחדש את עצמה דרך גיוס מומחים לתוכנה, בדיקת מוצרים חדשים וחיפוש שותפים לעסקים.
ב-14 ביולי 2015, אישר מנכ"ל נוקיה, רג'יב סורי שהחברה תחזור לייצר טלפונים ניידים ב-2016.
ב-28 ביולי 2015, השיקה נוקיה את OZO, מצלמת 360 מעלות עם 8 חיישנים ברזולוציית 2K.
המחלקה מאחורי המוצר, "Nokia Technologies", טענה ש-OZO תהיה הפלטפורמה הכי מתקדמת לצילום סרטים במציאות מדומה.
OZO נחשף במלואו ב-30 בנובמבר 2015 בלוס אנג'לס.
ה-OZO, מיועד לשימוש מקצועי, נמכר תמורת 60 אלף דולר אך לפני ההשקה, מחירו עמד על 15 אלף דולר.
בהמשך, התייצב מחיר OZO על כ-40 אלף דולר.
ב-14 באפריל 2015, אישרה נוקיה שהיא מנהלת מגעים עם חברת התקשורת הצרפתית אלקטל-לוסנט ומדברת איתה על מיזוג אפשרי.
ביום למחרת, נוקיה הכריזה על כך שהיא רוכשת את כל המניות של אלקטל-לוסנט תמורת 15.6 מיליארד אירו.
מנכ"ל נוקיה רג'יב סורי הרגיש שהרכישה תיתן לנוקיה יתרון אסטרטגי בפיתוח רשת ה-5G.
הרכישה הפכה את נוקיה למתחרה יותר חזקה נגד אריקסון ווואווי, לאחר שנוקיה ואלקטל-לוסנט עקפו אותם בהכנסות.
מחזיקי המניות של נוקיה מחזיקים 66.5 אחוז מהחברה הממוזגת בעוד שמחזיקי המניות של אלקטל-לוסנט מחזיקים ב-33.5 אחוזים מהחברה הממוזגת.
מעבדות בל נשארים עם אותו מותג ואלקטל-לוסנט עוברים לעבוד תחת המותג נוקיה.
לאחר המיזוג, המותג אלקטל שייך לנוקיה ול-TCL יש רישיון להשתמש בו.
ב-3 באוגוסט 2015, נוקיה הכריזה על עסקה למכור את מפות Here לקונסורציום של BMW, דיימלר AG וקבוצת פולקסווגן תמורת 2.8 מיליארד אירו.
העסקה נחתמה ב-3 בדצמבר 2015.
ב-26 באפריל 2016, נוקיה הכריזה על רצונה לרכוש את חברת מכשירי בריאות חכמים Whitings תמורת 191 מיליון דולר.
החברה התמזגה ליחידת בריאות דיגיטלית ב-"Nokia Technologies".
ב-18 במאי 2016, נמכרה "Microsoft Mobile" ל-"HMD Global", חברה אשר הוקמה על ידי ז'אן-פראנסואה באריל, בכיר בנוקיה לשעבר ו-"FIH Mobile", חברת בת של פוקסקון.
כתוצאה מכך, נכנסה נוקיה לעסקה לטווח ארוך על מנת לתת ל-HMD רישיון להשתמש במותג נוקיה בטלפונים וטאבלטים חוץ מיפן וכמה פטנטים תמורת תמלוגים לנוקיה על כל מכשיר שנמכר.
HMD הציגו את סמארטפון האנדרואיד Nokia 6 בינואר 2017. בנוסף, הכריזו HMD על יציאת הסמארטפונים Nokia 3 ו-Nokia 5, בנוסף לחידוש למכשיר ה-3310 בקונגרס הטלפונים העולמי.
בעוד שלנוקיה אין חלק ב-HMD, מספקת נוקיה משוב על המכשירים לפני השקתם.
ב-28 ביוני 2016, הדגימה נוקיה את רשת ה-5G הראשונה.
בפברואר 2017 יצרה נוקיה את החיבור הראשון על רשת ה-5G בעיר אוולו, פינלנד באמצעות סטנדרט ה-5GTF המגובה על ידי Verizon.
ב-5 ביולי 2017, הכריזו נוקיה ושיאומי על הסכם חלוקת פטנטים רב-שנתי.
ב-2017 עלה שווי המותג של נוקיה 147 מקומות, למקום 188, בהשוואה ל-2016 בדירוג "Brand Finance".
העלייה נגרמה בזכות מוצרי הבריאות שלה והטלפונים של "HMD Global".
ב-19 בינואר 2018 חתמה נוקיה על עסקה עם "NTT Docomo", המפעילה הסלולרית הגדולה ביותר ביפן כדי לספק תחנות בסיס אלחוטיות לרשת ה-5G במדינה עד 2020.
ב-29 בינואר 2018 הציגה נוקיה את סדרת שבבי ה-5G בשם "ReefShark", התומכים במהירות עד ל-84 ג'יגהביט לשנייה.
הסדרה תושק ברבעון השלישי של 2018. השבבים גם משלבים טכנולוגיות בינה מלאכותית של מעבדות בל.
ב-13 במרץ 2018 רכשה "סולידיום", זרוע ההשקעות של הממשלה הפינית, 3.3% מנוקיה, נתח השווה 844 מיליון אירו.
ב-7 במאי 2018 הודיעה נוקיה על רכישת חברת הזנק מקליפורניה המתמקדת באינטרנט של הדברים בשם "SpaceTime Insight".
נוקיה היא חברה ציבורית בערבון מוגבל הנסחרת בבורסה לניירות ערך של הלסינקי וניו יורק.
נוקיה משחקת תפקיד גדול בכלכלה של פינלנד ומעסיקה גדולה במדינה תוך שהיא משתפת פעולה עם שותפים עסקיים מקומיים וקבלני משנה.
נוקיה תרמה 1.6% לתמ"ג של פינלנד והייתה אחראית ל-16% מייצואי המדינה ב-2006.
נוקיה מורכבת משתי קבוצות עסקיות עם חברות בנות וחברות כלולות נוספות.
Nokia Networks היא חברת הבת הגדולה ביותר של נוקיה.
היא חברה רב-לאומית העוסקת בציוד תקשורת והיא יצרנית ציוד התקשורת השלישית הגדולה בעולם מאחורי וואווי וסיסקו לפי הכנסות ב-2017. היא מתחרה בארצות הברית מול אריקסון בבניית רשת 5G בעוד שוואווי ו-ZTE אסורות בארצות הברית.
Nokia Networks מספקת תשתיות לרשתות אלחוטיות וקבועות, תקשורת ושרותי רשת.
המותג Nokia Siemens Networks הוצג לראשונה בקונגרס 3GSM בברצלונה בפברואר 2007 כשותפות בין נוקיה (50.1%) וסימנס (49.9%), אך עכשיו המותג שייך כולו לנוקיה.
ביולי 2013, נוקיה רכשה חזרה את חלקה של סימנס בשותפות תמורת סכום של 2.21 מיליארד דולר ושינתה את שמה ל-Nokia Solutions and Networks, בסופו של דבר שם החברה קוצר ל-Nokia Networks.
Nokia Technologies היא מחלקה של נוקיה המפתחת מוצרים לצרכן ומוכרת רישיונות לפטנטים ולמותג נוקיה.
המחלקה מתמקדת בדימוי, חישה, קישור אלחוטי, ניהול חשמל וחומרים.
המחלקה מורכבת משלוש מעבדות: מעבדת מערכות הרדיו העוסקת בתחומי קליטה וקישורי רדיו; מעבדת טכנולוגיות המדיה העוסקת בתחומי מולטימדיה ואינטראקציה; ומעבדת טכנולוגיות החיישנים והחומרים העוסקת בטכנולוגיות חישה מתקדמות, דרכי אינטראקציה, ננוטכנולוגיה וטכנולוגיות קוואנטום.
Nokia Technologies מספקת גם השתתפות ציבורית בפיתוח דרך תוכנית "Invent with Nokia".
בנובמבר 2014 השיקה Nokia Technologies את מוצרה הראשון, הטאבלט נוקיה N1. ביולי 2015 השיקה Nokia Technologies מצלמת 360 מעלות הנקראת OZO המיועדת לשימוש מקצועי בסרטים.
ב-31 במאי 2016, יחידת הבריאות הדיגיטלית הוקמה ובראשה עומד סדריק הצ'ינגס, המנכ"ל הקודם של "Whitings" אשר נוקיה רכשה.
ב-31 באוגוסט 2016, רמזי חידמוס הכריז שיפרוש מתפקידו בתור נשיא Nokia Technologies.
בראד רודריגז שהיה ראש אסטרטגיה ופיתוח עסקי מונה לנשיא זמני.
ב-30 ביוני 2017, גרגורי לי, מנכ"ל Samsung Electronics בצפון אמריקה מונה למנכ"ל ונשיא Nokia Technologies.
Nokia Bell Labs היא חברת מחקר ופיתוח מדעי שהייתה בעבר זרוע המחקר ופיתוח של Bell System.
היא נהייתה חברת בת של נוקיה לאחר שנוקיה רכשה את אלקטל-לוסנט ב-2016.
NGP Capital (לשעבר Nokia Growth Partners) היא חברת הון סיכון המתמקדת בחברות אינטרנט של הדברים וטכנולוגיות מובייל בשלבי גדילה.
NGP מחזיקה השקעות בארצות הברית, אירופה, סין והודו.
תיק ההשקעות שלה מורכב מחברות העוסקות בטכנולוגיות מובייל, אינטרנט של הדברים, בריאות דיגיטלית ומכוניות מחוברות לרשת.
NGP השקיעה 350 מיליון דולר בחברות אינטרנט של הדברים ב-2016 ומנהלת נכסים בשווי כולל של מיליארד דולר.
Alcatel Mobile הוא מותג טלפונים ניידים בבעלות נוקיה מאז 2016. הרישיון למותג נמכר ל-TCL ב-2005 כאשר הוא היה בבעלות אלקטל (מאוחר יותר אלקטל-לוסנט) בחוזה עד 2024.
HMD Global היא חברות טלפונים ניידים הממוקמת באותו בניין בו נמצאים משרדי נוקיה באספו, פינלנד.
הרישיון למותג נוקיה לשימוש בטלפונים ניידים נמכר לעובדי נוקיה לשעבר אשר הקימו את HMD Global והשיקו טלפונים פשוטים וחכמים המריצים אנדרואיד ב-2017. בשנת 2022 החל ייצור טלפונים מסדרת G דוגמת נוקיה 225 4G.